ang salita ay nakaabot sa madrid, at binanggit sa parlamento, na parang sabi ng isang labusaw na may mahabang paninirahan at ibp., at sa dahilang naging karangalan ng mga prayle ang gayong paghahawig ay hinandugan siya ng ilang arrobang sikulate, bagay na ipinabalik ng di malamuyot na si. custodio, na, sa dahilang itoy ipinantay naman ni ben zayb ang taglay na kabaitan sa kabaitan ni epaminondas. datapwat gayon man, ay gumagamit din ng yantok ang bagong epaminondas kung inaabot ng pagkagalit, at ang gayon ay inihahatol sa iba! nang mga araw na iyon, ay inulit ng mga kombento ang kanilang mga handog dahil sa pangangambang baka siya magbigay ng isang kapasiyahang sang ayon sa kahilingan ng mga nag aaral, at ng hapong natagpuan natin siya ay lalo pa manding hindi mapalagay kay sa dati sapagkat malapit masira ang kaniyang kabantugang masipag.